钦定古今图书集成/明伦汇编/氏族典/第260卷 > 王琼
## 钦定古今图书集成/明伦汇编/氏族典/第260卷 > 王琼

按《魏书王慧龙传》：“慧龙子宝兴，宝兴子琼，字世珍，高
祖赐名焉。太和九年，为典寺令。高祖纳其长女为嫔，
拜前军将军。神龟中，除左将军、兖州刺史。去州归京，
多年沉滞。所居在司空刘腾宅西，腾虽势倾朝野，初
不候之。腾既权重，吞并邻宅，唯琼终不肯与，以此久
见抑屈。孝昌三年，除镇东将军、金紫光禄大夫。卒赠”
征北将军、中书监、并州刺史。琼四子。